A 2018-as CES-en mutatkozik be az LG díjnyertes 4K projektora - Multimédia magazin
B&O PLAY újdonságok a CES-en 2018. január 11.
Tanúsítványokkal ismerték el a 2018-as Samsung Smart TV-k biztonságosságát 2018. január 11.
Új Dell PC-k, szoftverek és partnerségek a CES-en 2018. január 10.
A HP közelebb hozza a számítástechnika jövőjét a 2018-as CES-en 2018. január 10.
A 2018-as CES-en mutatkozik be az LG díjnyertes 4K projektora
Kütyü Magazin - 2018. január 11.
Az LG Electronics (LG) tovább erősíti pozícióját a 4K UHD projektorok piacán a HU80K típus bemutatásával, amely a vállalat első 4K UHD projektora. A készülék elnyerte a CES legjobb innovációinak járó Best of innovation díjat: az elismerést a készülék kompakt, kivételes formaterve, illetve ultraéles video- és moziélményt nyújtó képességei érdemelték ki. A 4K projektorok globális piacának gyors növekedését látva az LG-nek meggyőződése, hogy itt is ugyanúgy képes lesz megszerezni a vezető pozíciót, mint a LED-projektorok piacán.
A hagyományos, 4K képes projektorok nehezek, drágák, otthoni üzembe helyezésük pedig bonyolult. Az LG mérnökei és formatervezői számára az jelentette a nagy kihívást, hogy anélkül csökkentsék a 4K UHD készülékek méretét, hogy az a képminőség rovására menne. Végül egy olyan prémium kategóriás készüléket sikerült létrehozniuk, mely nemcsak fele akkora, mint a versenytársak 4K projektorai, de a pénztárcánkba sem kell nagyon mélyen belenyúlnunk érte. Azzal, hogy az LG 4K UHD projektora a tökéletes 4K képminőségnek köszönhetően igazán remek moziélményt ígér, otthonunk bármely helyiségét bármikor valódi mozivá varázsolhatja.
Mivel a legjobb minőségű videótartalmak több formátumban állnak a fogyasztók rendelkezésére, mint korábban bármikor, igen fontossá vált, hogy a projektor a streamelt anyagokat épp olyan egyszerűen legyen képes megjeleníteni, mint a Blu-ray lemezek tartalmait. Az LG 4K UHD projektora 150 colos képátmérővel, 2500 lumen fényerővel képes a falra vetíteni – az LG projektorok közül ez a készülék rendelkezik a legnagyobb fényerővel. Mindazonáltal, az LG 4K UHD projektor a HDR tartalmakat (HDR 10) is támogatja, így képes valódi, káprázatos moziélményt varázsolni az otthonunkba.
A hordozható méret és a különleges, álló kialakítás a tükör nélküli, I-formájú motornak köszönhető, mely tökéletes képmegjelenítést tesz lehetővé, álljon a projektor akár a padlón, akár a falra vagy a mennyezetre szerelve. A kényelmes, hordozhatóságot segítő fogantyú és az Auto Cord funkció miatt azonban előfordulhat, hogy az LG 4K UHD projektort tulajdonosa végül soha nem akarja majd fixen felszerelni, hiszen bármilyen szobában vagy helyiségben kiválóan mutat. Mikor épp nincs használatban, a tükörreflektor a vetítőlencse védőborításaként szolgál, hogy az por- és karcmentes maradjon. A mozihang-élményt a két erőteljes, mégis tiszta hangzású, 7 Wattos hangszóró biztosítja, így nincs szükség külön hangfalakra vagy hangprojektorra.
Az LG 4K UHD projektor használóinak amiatt sem kell aggódniuk, hogy kifogynának a tartalomból, mivel a webOS 3.5 operációs rendszer okostévés platform révén az online streaming szolgáltatók legnépszerűbb 4K tartalmai is a rendelkezésükre állnak. A szabványos csatlakozási lehetőségek közé tartoznak az USB-, az Ethernet- és HDMI-portok, de a projektor természetesen vezeték nélkül is csatlakoztatható külső eszközökhöz, például billentyűzethez vagy egérhez.
„Izgatottak vagyunk az idei CES kiállítás miatt, ahol bemutatjuk az első 4K UHD projektorunkat, amely a kompakt kategóriában az általunk valaha kínált legnagyobb felbontással rendelkezik” – mondta Chang Ik-hwan, az LG IT üzletágának vezetője. "Az LG 4K UHD projektora úttörő lesz a 4K tartalomfogyasztási szokásokat tekintve, hiszen innentől a felhasználók könnyedén használhatják ki annak képességeit otthonuk bármely helyiségében, bármilyen közönség előtt.”
Az LG legújabb, hordozható és kényelmes MiniBeam projektora (PF50K) – webOS 3.5 okostévé-platformmal és Full HD felbontással – szintén szerepet kap a CES-en, de természetesen a teljes 2018-as projektor portfólió is megtekinthető Las Vegasban, január 9. és 12. között.
Kulcsszavak:	CES 2018, LG, HU80K, 4K UHD projektor